جمهورباشقانلیغی سؤزچوسو ابراهیم قالین، اؤنجه‌کی گون سوریه‌نین ادلب شهرین‌ده تورک حربی کروانینا تشکیل ائدیله‌ن سالدیری قونوسون‌دا تورکییه‌نین تپکیلرینین روس طرفینه چاتدیریلدیغینی سؤیله‌دی.
قالین، جمهورباشقانلیفی کابینه توپلانتیسینین آردین‌دان وئردیگی آچیقلامادا،
"تپکیلریمیزی روس طرفینه چاتدیردیق. اؤنوموزده‌کی گونلرده سایین جمهورباشقانیمیز رجب طیب اردوغان روسیا پرزیدنتی سایین ولادیمیر پوتین ایله بیر تلفن دانیشماسی اولاجاق" ایفاده‌لرینی ایشلتدی.
دیگر طرف‌دن، تورکییه‌نین آمریکا بیرلشمیش دؤولتلری ایله سوریه‌نین قوزئیینده پلانلاشدیردیغی گوونلی بؤلگه‌نین قورولماسینا دایر قالین، "تطبیقی، مدتی و قابسامییلا ایلگیلی دانیشیقلار داوام ائدیر. آنا چرچیوه‌ده آنلاشدیغیمیزی ایفاده ائده‌بیلریک"دئدی.
قالین، فیرات چایینین دوغوسوندا تورک و آمریکا عسگرلرینین اورتاق کنترل گزیلری یاخین زامان‌دا باشلایاجاغینی سؤیله‌دی.
بو آرادا، سوریه‌نین ادلب شهرین‌ده‌کی ۹.جو گؤزلم نقطه‌سینین باغلانیلماسینین و یا باشقا نقطه‌یه آپاریلماسینین سؤز قونوسو اولمادیغینی ایفاده ائد‌ن قالین، "بوتونو اولدوقلاری یئرده فعالیت گؤسترمه‌یه داوام ائد‌جک" دئدی.
اسد رژیمی و روسیایا دا سسلنن قالین، رژیمی و اونا دستک وئره‌ن روسیا فدراسیونونا پوزونتولاری سونلان‌دیرمالاری یولوندا چاغریمیزی تکرار ائتمک ایسته‌ییرم" ایفاده‌سینی ایشلتدی.
جمهورباشقانلیغی سؤزچوسو قالین بیر سوال اوزرینه، پرزیدنت اردوغانین آمریکا باشقانی ترامپ ایله ده بیر تلفن دانیشما‌سی حاضرلیغی ایچینده اولدوغونو ایفاده ائتدی.
ابراهیم قالین آیریجا پرزیدنت اردوغانین باشقانلیغیندا، ۱۶ سپتامبردا آنکارادا روسیا و ایرانین ایشتیراکی ایله اوچلو بیر ذیروه گرچکلشدیره‌جگینی ده بیلدیردی.
